Juozas Šikšnelis

Juozas Šikšnelis (slapyvardis Raidas Dubrė, 1950 m. kovo 1 d. Švendubrėje, Druskininkų valsčiuje – 2024 m. lapkričio 24 d.)Juozas Šikšnelis 1950 03 01–2024 11 24. 2024-11-24. Lietuvos rašytojų sąjunga. Nuoroda tikrinta 2024-11-24. – Lietuvos prozininkas, dramaturgas, skulptorius.

 Biografija 
Gimė Švendubrėje, Druskininkų valsčiuje. 1973 m. baigė VU bibliotekininkystę ir bibliografiją. 2008–2019 m. Klaipėdos apskrities viešosios I. Simonaitytės bibliotekos direktorius. 1992 ir 1996 m. apdovanotas Lietuvos Respublikos Vidaus Reikalų Ministerijos premijomis už geriausią detektyvinį kūrinį. 2001 m. už romaną „Kryžiau žalio medžio“ rašytojas pelnė I. Simonaitytės ir Žemaitės literatūrines premijas. 2014 m. įteikta „Varpų“ literatūrinė premija. 2019 m. įteiktas Gabrielės Petkevičaitės-Bitės atminimo medalis „Tarnaukite Lietuvai“ ir Lietuvos didžiojo kunigaikščio Gedimino ordino medalis „Už nuopelnus Lietuvai“. 2020 m. atiteko Lenkijos valstybinis apdovanojimas „Nusipelnęs Lenkijos kultūrai“.

Jo kūriniai yra versti į rusų, lenkų ir anglų kalbas.34-oji I.Simonaitytės literatūrinė premija – rašytojui Juozui Šikšneliui. 15min.lt. Nuoroda tikrinta 2024-11-24.

Turėdamas tik vieną ranką, drožė iš medžio, kalė akmens skulptūras. Buvo surengęs daugiau nei 50 parodų Lietuvoje ir užsienyje.Mirė Juozas Šikšnelis. Atvira Klaipėda. 2024-11-24. Nuoroda tikrinta 2024-11-24.

 Bibliografija 
 Štilis: novelės, apysaka. – Klaipėda, 1991.
 Nuogas lietaus nebijo: detektyvinės apysakos. – Klaipėda: Eldija, 1992.
 Šešėliai: vienaveiksmės pjesės. – Klaipėda: Menininkų namai, 1993.
 Pyro pergalė: detektyvinis romanas. – 1995.
 Medūzos žvilgsnis: detektyvinis romanas. – 1996.
 Atblokšties siena: detektyvinis romanas. – Vilnius: Vaga, 1998.
 Nuodėmių atleidimas: detektyvinis romanas. – 1998.
 Patvarumo riba: detektyvinis romanas. – Vilnius: Baltos lankos, 1999.
 Pliūpsnio kaitra: detektyvinis romanas. – Vilnius: Rosma, 2000.
 Pragaro vartai: detektyvinis romanas. – Vilnius: Rosma, 2000.
 Kryžiau žalio medžio: gurinių romanas. – Vilnius: Vaga, 2000.
 Angelas mėšlyne: novelės. – Klaipėda: Druka, 2003.
 Apšlakstytas isopu: apribų romanas. – Vilnius: Vaga, 2004.
 Paskutinioji užmuša: detektyvinis romanas. – Kaunas: Jotema, 2003.
 Surišti ir atrišti: romanas. – Vilnius: Vaga, 2007.
 Banga atgal negrįžta: nuotykių romanas. – Vilnius: Versus aureus, 2011.
 Krzyżu z drzewa zielonego: powieść w okruchach. – Puńsk: Aušra, 2011.
 Ожидание: novelės. – Klaipėda: Ars Magna; Калининград: Калининградский ПЕН-центр, 2012.
 Horyzont Wydarzen. Powiesc. – Bialystok Ksiąznica Podlaska, 2016
 Praeities dulkės – mirties šešėliai: romanas. – Vilnius: Homo liber, 2019.
 Būsenos: novelės, apsakymai, esė. – Vilnius, Homo liber, 2020.
 Septyni dešimtmečiai kaitos ir pastovumo: Klaipėdos I.Simonaitytės biblioteka 1950–2020 metais. – Klaipėda, Druka, 2020.
 Jautrumo slenkstis: trileris. – Vilnius, Homo liber, 2021.Šikšnelis Juozas. Lietuvos rašytojų sąjunga. Nuoroda tikrinta 2024-11-24.

 Apdovanojimai 
 1986 m. Kinematografijos komiteto III-oji premija už Kino scenarijų.
 1992 ir 1996 m. Lietuvos Respublikos vidaus reikalų ministerijos premijos už geriausią detektyvinį kūrinį.
 2000 m. Ievos Simonaitytės literatūrinė premija už knygą „Kryžiau žalio medžio“.
 2001 m. Žemaitės literatūrinė premija už knygą „Kryžiau žalio medžio“.
 2006 m. trumposios prozos festivalio „Imbiero vakarai“ Publikos premija.
 2009 m. Klaipėdos apskrities garbės ženklas už reikšmingą indėlį įgyvendinant valstybinę kultūros politiką ir regionui svarbią edukacinę veiklą.
 2009 m. Klaipėdos miesto kultūros magistro žiedas.
 2010 m. geriausio Lietuvoje bibliotekos direktoriaus vardas.
 2013 m. Rotary klubo „Concordia 1826“ Vėtrungės ženklas už indėlį į miesto kultūrą.
 2014 m. „Varpų“ literatūrinė premija.
 2019 m. Lietuvos didžiojo kunigaikščio Gedimino ordino medalis.
 2019 m. Gabrielės Petkevičaitės Bitės medalis „Tarnaukite Lietuvai“.Šikšnelis Juozas. Lietuvos rašytojų sąjunga. Nuoroda tikrinta 2024-11-24.

 Šaltiniai 

Kategorija:Lietuvos detektyvų rašytojai
Kategorija:Lietuvos skulptoriai